IMISLab/GreekWikipedia huggingface dataset:
Κύπελλο Λίχτενσταϊν ποδοσφαίρου ανδρών 2013-14

Το Κύπελλο ποδοσφαίρου ανδρών του Λίχτενσταϊν 2013-14 είναι η 69η διοργάνωση του ετήσιου Κυπέλλου του κράτους του Λίχτενσταϊν. Νικήτρια αναδείχτηκε η ΦΚ Βαντούζ (αυτός ήταν ο 42ος τίτλος της), η οποία κέρδισε έτσι το εισιτήριο για τον πρώτο προκριματικό γύρο του Γιουρόπα Λιγκ 2014-15.

 Στον πρώτο γύρο αγωνίστηκαν 12 ομάδες: οι επτά ρεζέρβες των ομάδων, οι τρίτες των ομάδων Βαντούζ, Μπάλζερς και Έσεν/Μάουρεν, καθώς και η Τρίσεν. Οι αγώνες έγιναν στις 20, 21 και 28 Αυγούστου 2013. Στο δεύτερο γύρο θα αγωνιστούν οι έξι νικητές του πρώτου γύρου, μαζί με τις Σάαν και Ρούγκελ. Οι αγώνες θα πραγματοποιηθούν την 1 και 2 Οκτωβρίου 2013. Οι τέσσερις νικητές του Δεύτερου Γύρου, μαζί με τις Βαντούζ, Έσεν/Μάουρεν, Μπάλζερς και Τρίσενμπεργκ. Επίσημη ιστοσελίδα
Σοκ και Δέος

Με τον όρο «Σοκ και Δέος» (αγγλ. Shock and Αwe) φέρεται από το τέλος της δεκαετίας του 1990 μία σύγχρονη στρατιωτική τακτική, γνωστή και ως «τακτική ταχείας κατάληψης», ή κυριαρχία, που ανάγεται σε μετα-ψυχροπολεμικό στρατιωτικό δόγμα, με συμμετοχή συντριπτικής στρατιωτικής δύναμης που με θεαματική επίδειξη καταβάλει άμεσα το ηθικό του αντιπάλου στα πεδία των μαχών. Το δόγμα αυτό γράφτηκε από τους Έρλαν Ούλμαν (Harlan Κ. Ullman) και Τζ. Γουέντι (James P. Wade) το 1996 και παρουσιάστηκε στο Εθνικό Πανεπιστήμιο Άμυνας των ΗΠΑ.

 Σύμφωνα με τους συντάκτες αυτού όπως το παρουσίασαν στην ειδική έκθεσή τους, βασικός στόχος του αποτελεί η παράλυση της θέλησης του αντιπάλου, η πλήρης σύγχυση αυτού και η αδυναμία στρατηγικής αντίστασης. Αυτό επιτυγχάνεται με ταχύτητα εφαρμογής και εξαιρετικά έντονη προπαγάνδα, ικανή να διαβάλλει το ηθικό του αντιπάλου, έτσι ώστε να θεωρηθεί μάταιη η οποιαδήποτε αντίσταση. Αποτέλεσμα των παραπάνω βεβαιώνεται η ταχύτατη κατάληψη - κυριαρχία πεδίων ή ακόμα και αντίπαλων χωρών, ως σύγχρονη αντίληψη της στρατιωτικής τακτικής των ΗΠΑ.Η Ταχεία κυριαρχία ως "σοκ και δέος", γράφουν, μπορεί να γίνει μια "επαναστατική αλλαγή", στη στρατιωτική τακτική των ΗΠΑ εκμεταλλευόμενη στο έπακρο όλες τις δυνατότητες της σύγχρονης τεχνολογίας, της πληροφορικής και του ηλεκτρονικού πολέμου. Βασικές προϋποθέσεις για την εφαρμογή του δόγματος θεωρούνται: η σχεδόν ολική ή απόλυτη γνώση και κατανόηση των δυνάμεων του αντίπαλου, και του χώρου εμπλοκής η ταχύτητα και η επικαιρότητα στην εφαρμογή του η επιχειρηματική λαμπρότητα στην εκτέλεσή του και ο απόλυτος ή σχεδόν απόλυτος έλεγχος της διαχείρισης και εκτέλεσης του συνόλου των επιχειρήσεων στο χώρο εμπλοκήςΣτη δε ανάλυσή των παραπάνω, οι συντάκτες του δόγματος επικεντρώνονται στο σημείο της επιβολής του αιφνίδιου φόβου - σοκ όπου στη συνέχεια με παράμετρες ενέργειες (π.χ. αποκλεισμούς, προπαγανδιστική παραπληροφόρηση κ.λπ.) επιδιώκεται η επιθυμητή κατάσταση του περιορισμού της ελεύθερης βούλησης του εχθρού. Ακολούθως αναλύονται κατά τομείς οι στόχοι, η χρήση βίας, το μέγεθος και η έκταση της προς εφαρμογή δύναμης, η ταχύτητα εκτέλεσης, οι προσβολές υποδομών και οι παράπλευρες απώλειες αμάχων, καθώς και η τεχνική επ΄ αυτών. Τελικά το δόγμα αυτό υιοθετήθηκε από τον αμερικανικό στρατό και εφαρμόσθηκε στον πόλεμο του Ιράκ το 2003, όπου τότε ο όρος έγινε περισσότερος γνωστός από τα διεθνή μέσα μαζικής ενημέρωσης (ΜΜΕ). Harlan Κ. Ullman και James P. Wade, "Σοκ και δέος: Η επίτευξη ταχείας Κυριαρχίας" (National Defense University, 1996), XXIV. Σοκ και δέος, από SourceWatch Ερευνητικό Πρόγραμμα Διοίκησης και Ελέγχου, από SourceWatch
Κωνσταντία της Αραγωνίας, πριγκίπισσα της Βιγιένα

Η Κωνσταντία της Αραγωνίας (4 Απριλίου 1300 - 19 Οκτωβρίου 1327) (Constance, Constanza) από τον Οίκο της Βαρκελώνης ήταν πριγκίπισσα της Αραγωνίας και με τον γάμο της έγινε πριγκίπισσα της Βιγιένα.

 Ήταν η δεύτερη κόρη του Ιακώβου Β΄ της Αραγονίας και της Λευκής των Καπετιδών-Ανζού, κόρης του βασιλιά Καρόλου Β΄ της Νάπολης. Είχε 9 αδέλφια, όπως τον Αλφόνσο Δ΄ της Αραγονίας, τον Πέτρο κόμη της Ριβαγόρθα (πατέρα της Ελεονώρας, συζύγου του Πέτρου Α΄ της Κύπρου), κ. ά. Σε ηλικία έξι ετών αρραβωνιάστηκε τον Χουάν-Μανουέλ, πρίγκιπα της Βιγιένα και παντρεύτηκαν έξι χρόνια αργότερα. Ήταν η δεύτερη σύζυγός του, καθώς αυτός είχε νυμφευτεί στο παρελθόν με την Ελισάβετ της Μαγιόρκα. Έζησε στο κάστρο Βιγιένα (Villena) μετά τον αρραβώνα της και πριν από τον γάμο της. Απεβίωσε το 1327. Παντρεύτηκε το 1312 τον δον Χουάν-Μανουέλ των Ιβρέα-Καστίλης, πρίγκιπα της Βιγιένα, το 1312 και είχαν παιδιά: Κωνσταντία 1315/23-1345, παντρεύτηκε πρώτα τον Αλφόνσο ΙΑ΄ της Καστίλης (του Οίκου των Ιβρέα-Καστίλης) και μετά τον τότε διάδοχο Πέτρο Α΄ της Πορτογαλίας (του Οίκου των Καπετιδών-Βουργουνδίας), μετέπειτα (1357) βασιλιά. Φερδινάνδος Α΄ 1345-1383, βασιλιάς της Πορτογαλίας. Βεατρίκη, απεβ. νέα. Μανουήλ, απεβ. νέος. Οι πληροφορίες έχουν συλλεχθεί από τα άρθρα της ισπανικής και της καταλανικής Wikipedia.
Ναός του Βάκχου στο Μπάαλμπεκ

Ο Ναός του Βάκχου (Διονύσου) είναι ένας ελληνορωμαϊκός ναός στο Μπάαλμπεκ του Λιβάνου. Θεωρείται ένας εξαιρετικός αρχαιολογικός και καλλιτεχνικός χώρος της ελληνορωμαϊκής αρχιτεκτονικής και, από το 1984, αποτελεί Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ. Ο Ναός του Βάκχου είναι ένας από τους καλύτερα διατηρημένους και μεγαλοπρεπείς ελληνορωμαϊκούς ναούς. Η ηλικία του δεν είναι εξακριβωμένη, όμως υπολογίζεται από τη λεπτή του διακόσμηση ότι μπορεί να χρονολογηθεί στον 2ο αιώνα μ.Χ. Ο ναός έχει μήκος 66 μέτρα, πλάτος 35 μέτρα και 31 μέτρα ύψος, διαστάσεις που τον καθιστούν λίγο μικρότερο από τον γειτονικό Ναό του Δία. Το βάθρο πάνω στο οποίο βρίσκεται ο ναός έχει χτιστεί στον άξονα Ανατολής-Δύσης. Ο περιμετρικός τοίχος κοσμείται από μια κιονοστοιχία σαράντα δύο κιόνων ιωνικού ρυθμού, από τους οποίους οι δεκαεννέα παραμένουν όρθιοι.

 Η ανέγερση του ναού ανατέθηκε πιθανώς από τον Ρωμαίο Αυτοκράτορα Αντωνίνο τον Ευσεβή (βασ. 138-161 μ.Χ.). Καμία πληροφορία, ωστόσο, δεν καταγράφηκε για την περιοχή μέχρι τον 4ο αιώνα, οπότε ο ναός πιθανότατα θα είχε κλείσει λόγω της δίωξης των παγανιστών στην ύστερη Ρωμαϊκή Αυτοκρατορία. Μετά το κλείσιμό του φαίνεται να θάφτηκε από τα ερείπια των υπόλοιπων μνημείων της περιοχής. Την περίοδο 1898-1903 μια γερμανική αποστολή ξεκίνησε ανασκαφικές εργασίες στο σημείο του ναού, καθώς και εργασίες αναστήλωσης. Το 1920, ύστερα από τη σύσταση του κράτους του Μεγάλου Λιβάνου, την ευθύνη της προστασίας και αναστήλωσης του μνημείου ανέλαβε η λιβανική κυβέρνηση. Στα μέσα της δεκαετίας του 1970, λόγω του Εμφυλίου Πολέμου, η περιοχή πέρασε στον έλεγχο των Παλαιστινίων, της Χεζμπολάχ και των συριακών δυνάμεων. Το 1984 ο ναός και η ευρύτερη περιοχή των ελληνορωμαϊκών μνημείων του Μπάαλμπεκ χαρακτηρίστηκαν ως Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ. Εργασίες συντήρησης και αναστήλωσης του ναού ξεκίνησαν τη δεκαετία του 1990, μετά το τέλος του πολέμου. Το Γερμανικό Αρχαιολογικό Ινστιτούτο έχει πραγματοποιήσει μια σειρά από αρχαιολογικές ανασκαφές και έρευνες στο Ναό του Βάκχου και σε ολόκληρο το μνημειακό συγκρότημα της περιοχής. Η τελευταία διερευνάται και αξιολογείται συνεχώς, όπως για παράδειγμα με την τεκμηρίωση αναγλύφων και γλυπτών, την αρχαιολογική έρευνα στην πανίδα των ερειπίων, την αστική ανάπτυξη και τη σχέση της με το Μπάαλμπεκ. Όλες οι τρέχουσες έρευνες για τον Βάκχο και το Μπάαλμπεκ από το Γερμανικό Αρχαιολογικό Ινστιτούτο βρίσκονται στην ιστοσελίδα του οργανισμού.
Σταύρος Διαμαντόπουλος

Ο Σταύρος Διαμαντόπουλος (γεννημένος στις 4 Αυγούστου 1947 στη Λεκάνη Καβάλας), είναι Έλληνας παλαίμαχος επαγγελματίας ποδοσφαιριστής και νυν προπονητής ποδοσφαίρου. Κατά τη διάρκεια της πολυετούς καριέρας του και σαν ποδοσφαιριστής αλλά και σαν προπονητής ποδοσφαίρου, ο Σταύρος Διαμαντόπουλος εργάστηκε μόνο σε ελληνικούς συλλόγους.

 Ο Σταύρος Διαμαντόπουλος υπέγραψε το πρώτο του επαγγελματικό συμβόλαιο στον Πιερικό το 1964, σε ηλικία μόλις 17 ετών. Στην ομάδα της Κατερίνης παρέμεινε για δεκατρείς ολόκληρες αγωνιστικές σεζόν αποτελώντας για πολλά χρόνια βασικό στέλεχος της μεσαίας γραμμής της ομάδας. Με τον Πιερικό κατάφερε να φτάσει δύο φορές στην 5η θέση του Ελληνικού Πρωταθλήματος ποδοσφαίρου, θέση η οποία αποτελεί και την κορυφαία στην ιστορία του συλλόγου στη μέχρι στιγμής παρουσία του στην Α' Εθνική. Συγκεκριμένα, η επιτυχία αυτή επετεύχθη το 1965 και το 1968. Ο Σταύρος Διαμαντόπουλος ήταν επίσης ένας από τους παίκτες που κατάφεραν να οδηγήσουν την ομάδα του Πιερικού στον τελικό του Κυπέλλου Ελλάδας του 1963, κάτι αποτελεί την κορυφαία στιγμή στην ιστορία του συλλόγου της Κατερίνης. Ωστόσο, η ομάδα του Πιερικού δεν κατάφερε να κερδίσει το τρόπαια καθώς στον τελικό που πραγματοποιήθηκε στο Γήπεδο Απόστολος Νικολαΐδης ηττήθηκε από τον Ολυμπιακός Πειραιώς με σκορ 3-0. Μετά από μια συνεχή παρουσία δεκατριών χρόνων στην ομάδα του Πιερικού, ο Σταύρος Διαμαντόπουλος αποφάσισε το 1977 να αφήσει την ομάδα της Κατερίνης και να συνεχίσει την καριέρα του στη Νάουσα. Στην ομάδα της Νάουσας παρέμεινε για δύο χρόνια. Μετά το τέλος της αγωνιστικής περιόδου 1978-79, ο Σταύρος Διαμαντόπουλος αποφάσισε να κρεμάσει τα ποδοσφαιρικά του παπούτσια και να βάλει τέλος στην πολυετή του καριέρα. Μετά το τέλος της επαγγελματικής του καριέρας ως ποδοσφαιριστής, ο Σταύρος Διαμαντόπουλος αποφάσισε να συνεχίσει να ασχολείται με το άθλημα αλλά από ένα άλλο πόστο και συγκεκριμένα αυτό του προπονητή. Ως προπονητής ανέλαβε αρχικά και συγκεκριμένα το 1980 τον Αιγινιακό Αιγινίου, όπου έκατσε για περίπου δύο χρόνια, ενώ ακολούθησαν ο ΑΟ Κατερίνης, ο Πιερικός και ο Εθνικός Κατερίνης, για να επιστρέψει στον Πιερικό, αρχικά ως βοηθός προπονητή και στη συνέχεια ως πρώτος προπονητής. Ο Σταύρος Διαμαντόπουλος έχει διατελέσει προπονητής αρκετών ελληνικών ομάδων όπως ο ΠΑΣ Γιάννινα, ο Λεβαδειακός, ο Απόλλων Καλαμαριάς, ο Εδεσσαϊκός, ο Ολυμπιακός Πειραιώς, ο Άρης Θεσσαλονίκης, η Παναχαϊκή, η Λάρισα, η Νάουσα, ο Ολυμπιακός Βόλου, η Κοζάνη, η Νίκη Βόλου και η Καστοριά. Τελευταίος σταθμός της μέχρι τώρα προπονητικής καριέρας του Διαμαντόπουλου αποτέλεσε ο Πιερικός, από τον οποίο αποχώρησε στις 20 Μαρτίου του 2011. Ως προπονητής 1 Πρωτάθλημα Ελλάδος Γ' Εθνικής: 1986 1 Πρωτάθλημα Ελλάδος Β' Εθνικής: 1991 Το προφίλ του Σταύρου Διαμαντόπουλου στο transfermarkt.co.uk Το προφίλ του Σταύρου Διαμαντόπουλου στο worldfootball.net Αφιέρωμα του taxydromos.gr στον Σταύρο Διαμαντόπουλο Νέος προπονητής στον Πιερικό ο Σταύρος Διαμαντόπουλος Παρελθόν από τον Πιερικό ο Σταύρος Διαμαντόπουλος Όλοι οι προπονητές του Ολυμπιακού Πειραιώς
Πορτ Βέιλ ΦΚ

Η Πορτ Βέιλ είναι μια αγγλική, ποδοσφαιρική ομάδα η οποία συμμετέχει στη Φούτμπολ Λιγκ Ουάν, την τρίτη κατηγορία του συστήματος ποδοσφαίρου Αγγλίας. Ιδρύθηκε το 1876 (αν και σε μερικές πηγές αναφέρεται ως έτος ίδρυστης το 1979). Έδρα της ομάδας είναι το Vale Park, χωρητικότητας 19052 θεατών. Ήταν φιναλίστ στη Φούτμπολ Λιγκ Ουάν την περίοδο 1988-89 και στο Αγγλοϊταλικό Κύπελλο το 1996. Έχει κερδίσει το Λιγκ Τρόφι το 1993 και το 2001. Καλύτερη πορεία στο Κύπελλο Αγγλίας (ποδόσφαιρο ανδρών) ήταν τα ημιτελικά της περιόδου 1953-54 και στο Λιγκ Καπ Αγγλίας ο τέταρτος γύρος την περίοδο 2007.

 Παραδοσιακός αντίπαλος της Πόρτ Βέιλ είναι η Στόουκ Σίτι Φ.Κ. και τα μεταξύ των δύο ομάδων παιχνίδια είναι γνωστά σαν Potteries derby. Ο πιο διάσημος φίλος της Πόρτ Βέιλ είναι ο Άγγλος τραγουδιστής Ρόμπι Γουίλιαμς που έχει διατελέσει και μεγαλομέτοχος της Πορτ Βέιλ.Το επίσημο τραγούδι του διάσημου βιντεοπαιχνιδιού FIFA 2000 Its Only Us, ο Ρόμπι Γουίλιαμς το ηχογράφησε με την προϋπόθεση να συμπεριληφθεί στο παιχνίδι η Πορτ Βέιλ, κατι το οποίο έγινε και η ομάδα συμπεριλήγθηκε στην ενότητα Rest of World. Πορτ Βέιλ ΦΚ στην ιστοσελίδα BBC Sport: Νέα ομάδας – Πρόσφατα αποτελέσματα – Προσεχή παιχνίδια – Στατιστικά ομάδας News Coverage Αρχειοθετήθηκε 2010-03-30 στο Wayback Machine. at The Sentinel Port Vale Supporters Club
Διβρωμιούχος σίδηρος

Ο διβρωμιούχος σίδηρος είναι η ανόργανη χημική ένωση, άλας του σιδήρου, με τον μοριακό χημικό τύπο FeBr2. Η συνηθισμένη (άνυδρη) μορφή της είναι κίτρινο ή με καφετί χρώμα παραμαγνητικό στερεό. Αποτελεί συνηθισμένο πρόδρομο άλλων ενώσεων του σιδήρου στο χημικό εργαστήριο. Είναι γνωστές αρκετές ένυδρες μορφές της ουσίας.

 Καθώς συμβαίνει με τα περισσότερα άλατα μετάλλων με αλογόνα, ο FeBr2 υιοθετεί μία πολυμερική κρυσταλλική δομή, που αποτελείται από μεμονωμένα μεταλλικά κέντρα που συνδέονται διασταυρωτικά με τα άτομα του αλογόνου. Ο διβρωμιούχος σίδηρος ειδικότερα κρυσταλλώνεται στο ρομβοεδρικό σύστημα. Η ακριβής δομή του είναι η ίδια με εκείνη του ιωδιούχου καδμίου (CdI2), με πυκνά στρώματα ιόντων βρωμίου, ανάμεσα στα οποία βρίσκονται τα ιόντα του δισθενούς σιδήρου, μέσα σε οκταεδρικά ανοίγματα. Η τοποθέτηση των ιόντων βρωμίου είναι ελαφρώς διαφορετική από εκείνη που υπάρχει στον διχλωριούχο σίδηρο (FeCl2), η οποία είναι όπως του CdCl2. Ο διβρωμιούχος σίδηρος παρασκευάζεται με τη χρήση ενός διαλύματος σε μεθανόλη πυκνού υδροβρωμικού οξέος, το οποίο αφήνουμε να επιδράσει σε σκόνη σιδήρου. Τότε προκύπτει στο διάλυμα [Fe(MeOH)6]Br2 μαζί με αέριο υδρογόνο. Θερμαίνοντας στη συνέχεια σε κενό αέρα παράγουμε καθαρό διβρωμιούχο σίδηρο. Η ένωση δεν μπορεί να παρασκευασθεί με την απλή αντίδραση σιδήρου με βρώμιο, επειδή αυτή παράγει τριβρωμιούχο σίδηρο. Ο FeBr2 αντιδρά με βρωμιούχες ενώσεις και το βρώμιο σχηματίζοντας το ζωηρόχρωμο [FeBr3Br9]−.Ο διβρωμιούχος σίδηρος είναι ασθενές αναγωγικό μέσο, όπως γενικότερα οι ενώσεις του δισθενούς σιδήρου.
Δεξιός Τομέας

Ο Δεξιός Τομέας (ουκρανικά: Правий сектор) είναι Ουκρανικό πολιτικό κόμμα και κίνημα. Ξεκίνησε το Νοέμβριο του 2013 ως παραστρατιωτική συνομοσπονδία αρκετών εθνικιστικών οργανώσεων στην εξέγερση του Euromaidan στο Κίεβο, όπου ταραχοποιοί του συμμετείχαν σε οδομαχίες και συγκρούσεις με την αστυνομία. Ο συνασπισμός έγινε πολιτικό κόμμα στις 22 Μαρτίου 2014, οπότε ισχυρίστηκε ότι διέθετε περίπου 10.000 μέλη.

 Η ονομασία της οργάνωσης στα ουκρανικά είναι Правий сектор, το οποίο μπορεί να μεταγραφεί ως Πράβι Σέκτορ και να μεταφραστεί ως Δεξιός Τομέας. (Τα μέσα μαζικής ενημέρωσης συχνά το μεταγράφουν ως Πράβι Σέκτορ ή Πράβιι Σέκτορ.) Η ονομασία προέρχεται από την προσπάθεια της ομάδας να προστατεύσει τη δεξιά παράταξη των διαδηλωτών του Euromaidan κατά τη διάρκεια των διαμαρτυριών. Οι ακαδημαϊκές πηγές και οι πηγές των μέσων ενημέρωσης περιέγραψαν μερικές από τις συστατικές ομάδες του Δεξιού Τομέα, ως εθνικιστικές, υπερεθνικιστικές, νεοφασιστικές, νεοναζιστικές, ακροδεξιές, υπερσυντηρητικές, ή παραστρατιωτικές. Μια πλειονότητα ή πλειοψηφία των μελών του Δεξιού Τομέα ανήκουν σε οπαδούς ποδοσφαίρου ή δεν έχουν συγκεκριμένη υπαγωγή. Επίσημος ιστότοπος
The Best of Red Hot Chili Peppers

Το The Best of Red Hot Chili Peppers είναι ένα best of άλμπουμ από τους Red Hot Chili Peppers και περιέχει τραγούδια από τα άλμπουμ τους για την EMI. The Red Hot Chili Peppers (1984), Freaky Styley (1985), The Uplift Mofo Party Plan (1987), Mother's Milk (1989). Περιέχει μερικά από τα τραγούδια της συλλογής What Hits (1992). Κυκλοφόρησε το 1998 από την Capitol Records.

 "Behind the Sun" – 4:40 "Johnny, Kick a Hole in the Sky" – 5:12 "Me and My Friends" – 3:09 "Fire" – 2:03 "True Men Don't Kill Coyotes" - 3:38 "Higher Ground" – 3:23 "Knock Me Down" – 3:45 "Fight Like a Brave" – 3:53 "Taste the Pain" – 4:32 "If You Want Me to Stay" - 4:05
Μεσογειακοί Παράκτιοι Αγώνες 2019

Οι Παράκτιοι Μεσογειακοί Αγώνες 2019 είναι η δεύτερη χρονικά διοργάνωση Παράκτιων Μεσογειακών Αγώνων. Πραγματοποιήθηκαν στην πόλη της Πάτρας από τις 25 έως τις 31 Αυγούστου του 2019.

 Η Πάτρα εκλέχτηκε ως πόλη φιλοξενίας (διοργανώτρια) των 2ων Μεσογειακών Παράκτιων Αγώνων κατά τη διάρκεια της τακτικής Γενικής Συνέλευσης της Διεθνούς Επιτροπής Μεσογειακών Αγώνων που πραγματοποιήθηκε το 2017 στην Ταρραγόνα της Ισπανίας. Τυνησία Κατά τη διάρκεια της διοργάνωσης διεξήχθησαν έντεκα (11) Αθλήματα σε δέκα (10) αγωνιστικές εγκαταστάσεις. Πιο συγκεκριμένα: Άκουαθλον Παράκτια χειροσφαίριση Ποδόσφαιρο άμμου Πετοσφαίριση Άμμου Αντισφαίριση Άμμου Πάλη Άμμου Ωκεάνιο Καγιάκ Τεχνική Κολύμβηση Κολύμβηση Ανοικτής Θαλάσσης Παράκτια Κωπηλασία Θαλάσσιο Σκι Για τις ανάγκες της διοργάνωσης χρησιμοποιήθηκαν τέσσερις (4) εγκαταστάσεις για τη διεξαγωγή των αθλημάτων. Πιο συγκεκριμένα: Μασκότ της διοργάνωσης αποτέλεσε ένας ανθρωπόμορφος γλάρος με την ονομασία «Πατρέας» ο οποίος φορούσε καπέλο και μαγιό. Η μασκότ επιλέχθηκε μέσω ανοικτού διαγωνισμού που πραγματοποιήθηκε έπειτα από την προκήρυξη του από την Οργανωτική Επιτροπή της διοργάνωσης. Το σχέδιο, από όπου προέκυψε η τελική μορφή του μοντέλου της μασκότ, ήταν της Κανέλλας Στασινοπούλου, ενώ το βασικό κριτήριο της επιλογής αυτής -μεταξύ και άλλων- ήταν ότι ο γλάρος αποτελεί το κατεξοχήν πτηνό της πόλης το οποίο θα συναντήσουν οι επισκέπτες κινούμενοι στην παράκτια ζώνη της Πάτρας. Επίσημη ιστοσελίδα Μεσογειακών Παράκτιων Αγώνων «Πάτρα 2019».
Εθνική Βιβλιοθήκη για Παιδιά και Νέους Ενήλικες

Η Εθνική Βιβλιοθήκη για Παιδιά και Νέους Ενήλικες (NLCY) είναι ένα παρακλάδι της Εθνικής Βιβλιοθήκης της Κορέας, που έχει ως στόχο την παροχή υπηρεσιών πληροφόρησης και προώθησης της ανάγνωσης σε παιδιά και νέους ενήλικες. Βρίσκεται στη Σεούλ. Η NLCY εγκαινιάστηκε στις 28 Ιουνίου 2006 ως αντιπροσωπευτική βιβλιοθήκη της Κορέας που ειδικεύεται σε παιδιά και νεαρούς ενήλικες. Δεδομένου ότι το εξαώροφο κτίριο της βιβλιοθήκης βρίσκεται κοντά στο σταθμό Gangnam, παρέχει εύκολη πρόσβαση σε άτομα όλων των ηλικιών, όπως παιδιά, νεαρούς ενήλικες και ενήλικες. Η βιβλιοθήκη συλλέγει πηγές γνώσης και πληροφορίες για τα παιδιά και τους νέους ενήλικες και από τον Μάιο του 2021 και διαθέτει συνολικά 715.066 τόμους- μεταξύ των οποίων 520.851 τόμους ανατολικών βιβλίων, 80.400 τόμους δυτικών βιβλίων, 17.459 τόμους περιοδικών, 96.356 μονάδες μη βιβλίων. Η συλλογή καλύπτει όχι μόνο υλικό για παιδιά και νέους ενήλικες, αλλά και επιστημονικό υλικό για ερευνητές στον αντίστοιχο τομέα. Επίσης, η NLCY υλοποιεί έργα για την ανάπτυξη περιεχομένου για την καλλιέργεια της αναγνωστικής ικανότητας σε παιδιά και νέους ενήλικες με την υποστήριξη τοπικών δημόσιων και σχολικών βιβλιοθηκών.

 2004 Διεξαγωγή μελέτης για τη λειτουργία της Εθνικής Βιβλιοθήκης για παιδιά και νέους ενήλικες 2005 Εγκαίνια του ιδρυτικού ΤΦ της Εθνικής Βιβλιοθήκης για παιδιά και νέους ενήλικες 2006 Έναρξη λειτουργίας της Εθνικής Βιβλιοθήκης για παιδιά και νέους 2009 Εγκαίνια της αίθουσας διαδραστικών αφηγήσεων και της αίθουσας εμπειριών Dokdo 2011 Εγκατάσταση της ιδιωτικής συλλογής Ma Hae Song 2012 Εγκατάσταση της ιδιωτικής συλλογής Cho Heun Pa 2017 Εγκατάσταση της ιδιωτικής συλλογής Hong Sung Chan 2019 Έναρξη λειτουργίας του παραρτήματος ελπίδας Future Dream 2020 Ίδρυση του Κέντρου AR 1ος όροφος: Παιδική συλλογή, Dream Makerspace (χώρος δημιουργίας ονείρων), Οικογενειακός χώρος (Makerspace), αίθουσα θηλασμού και γραφείο πληροφοριών 2ος όροφος: Hope Makerspace (Χώρος δημιουργίας ελπίδας), Αίθουσα διαδραστικών αφηγήσεων, Φαντασία του χώρου και αίθουσα εκθέσεων 3ος όροφος: Ερευνητικό υλικό και στοίβες 4ος όροφος: Αίθουσα εικονογραφημένων βιβλίων με AR (Επαυξημένη Πραγματικότητα), αίθουσες συζητήσεων ανάγνωσης, αίθουσα σεμιναρίων και αμφιθέατρο 1oς Υπόγειος όροφος: AR (Ενισχυμένη πραγματικότητα) στη Βιβλιοθήκη, και αίθουσα για την παιδική εμπειρία Dokdo LIVEary 2oς Υπόγειος όροφος: Καφετέρια της Βιβλιοθήκης (προς το παρόν κλειστή εξαιτίας του COVID19) Κατάλογος μεγαλύτερων βιβλιοθηκών Κατάλογος Εθνικών Βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Επίσημη ιστοσελίδα
Overture of the Wicked

Overture of the Wicked είναι ο τίτλος του ΕΡ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούνιο του 2007 μέσω της δισκογραφικής εταιρείας "SPV". Η ιαπωνική έκδοση του ΕΡ περιείχε έξι επιπλέον κομμάτια, τα οποία στο παρελθόν είχαν συμπεριληφθεί σε παλιότερες κυκλοφορίες του συγκροτήματος.Οι κριτικές για την κυκλοφορία υπήρξαν θετικές, με το "Allmusic" να του δίνει 3,5 / 5 αστέρια.

 Overture of the Wicked (άλμπουμ) Επίσημη κυκλοφορία: 4 Ιουνίου 2007 Η σύνθεση του συγκροτήματος κατά την ηχογράφηση του "Overture of the Wicked" είχε την εξής μορφή: Τιμ Όουενς - φωνητικά Τζον Σέιφερ - κιθάρα, μπάσο, φωνητικά Τιμ Μιλς - κιθάρα Μπρεντ Σμέντλι - τύμπανα Overture of the Wicked - Iced Earth | Songs, Reviews, Credits, Awards | AllMusic Overture of the Wicked (Single) | The Official Iced Earth Website Iced Earth - Overture of the Wicked - Encyclopaedia Metallum: The Metal Archives
Ρολάντ Ζαΐμι

Ο Ρολάντ Ζαΐμι (Roland Zajmi) γεννήθηκε στις 6 Νοεμβρίου 1973 στα Τίρανα και είναι διεθνής παλαίμαχος Αλβανός ποδοσφαιριστής που αγωνιζόταν σαν επιθετικός. Εκτός από την θητεία του στο Αλβανικό ποδόσφαιρο, κατά το μεγαλύτερο μέρος της καριέρας του αγωνίστηκε στην Ελλάδα και έχει χαρακτηριστεί ως "γυρολόγος των ελληνικών γηπέδων".

 Προτού έρθει στην Ελλάδα αγωνιζόταν στο Αλβανικό πρωτάθλημα και αξιοσημείωτα, ποδοσφαιριστής υπήρξε επίσης και ο πατέρας του, Ντασαμίρ Ζαΐμι, κατά τις δεκαετίες του '70 και του '80. Από το 1993 μέχρι το 1995 έπαιξε στην Ντιναμό Τιράνων και στη συνέχεια, την περίοδο 1995-1996 έπαιξε κατά σειρά στις Ολιμπίκ Τιράνων και Παρτιζάνι Τιράνων.To 1996 τον απέκτησε η Προοδευτική. Αγωνίστηκε αρχικά στη Β' Εθνική, κερδίζοντας την άνοδο και το 1997 έκανε ντεπούτο στην Α' Εθνική. Με τη φανέλα της Προοδευτικής συνέχισε μέχρι τα μισά της σεζόν 1999-2000, όταν τον Φεβρουάριο του 2000 παραχωρήθηκε στον Ατρόμητο Αθηνών, με τη φανέλα του οποίου συνέχισε το υπόλοιπο της σεζόν, αγωνιζόμενος στην Γ' Εθνική. Το 2000 επέστρεψε στην Προοδευτική, με την οποία αγωνίστηκε μια χρονιά στη Β' Εθνική και το 2001 αποκτήθηκε από την Κασσάνδρα. Το 2002, επέστρεψε στην Προοδευτική, με την οποία αγωνίστηκε δύο χρόνια (2002-2003 και 2003-2004) στην Α' Εθνική. Το 2004 μετακομίζει στην Κύπρο για τον Απόλλων Λεμεσού, με τον οποίο αγωνίστηκε μια χρονιά και το 2005 επέστρεψε στην Ελλάδα και ξανά στην Προοδευτική, με την οποία αγωνίστηκε δύο χρονιές στη Β' Εθνική. Το 2007 πήρε μεταγραφή στον Π.Α.Ο. Αγίου Δημητρίου, με τον οποίο αγωνίστηκε μία σεζόν στην Β' Εθνική. Το 2008 μετακινήθηκε στην Πιερία για τον Πιερικό, με τη φανέλα του οποίου αγωνίστηκε στην Β' Εθνική το πρώτο μισό της περιόδου 2008-2009 και κατόπιν μεταπήδησε στον Ελπιδοφόρο Κηφισιάς, με τον οποίο ολοκλήρωσε τη σεζόν και έκλεισε την ποδοσφαιρική του καριέρα, βοηθώντας τον να προβιβαστεί στη Δ' Εθνική. Το Νοέμβριο του 2009 ο βετεράνος πλέον ποδοσφαιριστής, εργάστηκε ως βοηθός προπονητή του Σούλη Παπαδόπουλου στον Πιερικό. Με την Εθνική Αλβανίας συμμετείχε σε τέσσερις αγώνες, μεταξύ των οποίων οι τρεις ήταν φιλικοί αγώνες. Το προφίλ του Ρολάντ Ζαΐμι στο forum.transfermarkt.bg Το προφίλ του Ρολάντ Ζαΐμι στο transfermarkt.gr Η καριέρα του Ρολάντ Ζαΐμι από το 1996 μέχρι το 2009 στοwww.national-football-teams.com
Χαρματάν

Ο Χαρματάν είναι μια εποχή στη Δυτική Αφρικανική ήπειρο, η οποία παρουσιάζεται από το τέλος του Νοεμβρίου μέχρι τα μέσα Μαρτίου. Χαρακτηρίζεται από ξηρό και σκονισμένο βορειοανατολικό αληγή άνεμο με το ίδιο όνομα ο οποίος φυσά από την Έρημο Σαχάρα πάνω από τη Δυτική Αφρική εντός του Κόλπου της Γουινέας. Το όνομα του προέρχεται ή σχετίζεται με την λέξη χαραμάτα της γλώσσας Γκα. Είναι κρύος στις περισσότερες περιοχές, αλλά μπορεί να είναι καυτός σε ορισμένες περιοχές, ανάλογα με τις περιστάσεις.Ο Χαρματάν πνέει στην ξηρή περίοδο, η οποία συμβαίνει στους μήνες με τις μικρότερες ημέρες, όταν η υποτροπική κορυφογραμμή υψηλής πίεσης παραμένει πάνω από την Κεντρική Έρημο Σαχάρα και όταν η χαμηλή πίεση της Διατροπικής Ζώνης Σύγκλισης παραμένει πάνω από τον Κόλπο της Γουινέας. Στο πέρασμά του πάνω από τη Σαχάρα, παίρνει μαζί του λεπτή σκόνη και σωματίδια άμμου.

 Η εποχή του Χαρματάν διαφέρει από το χειμώνα, γιατί χαρακτηρίζεται από το ψυχρό, ξηρό, φορτωμένο με σκόνη αέρα και περιλαμβάνει μεγάλες διακυμάνσεις στις θερμοκρασίες της ημέρας και της νύχτας. Οι θερμοκρασίες μπορούν εύκολα να παραμείνουν τόσο χαμηλά έως τους 9 °C, αλλά μερικές φορές το απόγευμα η θερμοκρασία μπορεί να ανέβει μέχρι τους 30 °C ενώ η σχετική υγρασία πέφτει κάτω από το 10%. Ο αέρας είναι ιδιαίτερα ξηρός όταν ο Χαρματάν πνέει πάνω από την περιοχή. Ο Χαρματάν φέρνει ερημικές καιρικές συνθήκες: μειώνει την υγρασία, διαλύει τη νεφοκάλυψη, αποτρέπει τον σχηματισμό βροχοπτώσεων και μερικές φορές δημιουργεί μεγάλα σύννεφα σκόνης που μπορεί να οδηγήσουν σε θύελλες σκόνης ή αμμοθύελλες. Ο άνεμος μπορεί να αυξήσει τον κίνδυνο πυρκαγιάς και να προκαλέσει σοβαρή καταστροφή στις σοδειές. Η αλληλεπίδραση του Χαρματάν με ανέμους μουσώνων ανέμους μπορεί να προκαλέσει τυφώνες. Σε ορισμένες χώρες της Δυτικής Αφρικής, η βαριά ποσότητα σκόνης στον αέρα μπορεί να περιορίσει σημαντικά την ορατότητα και να μπλοκάρει τον ήλιο για αρκετές ημέρες, συγκρίσιμη με μια βαριά ομίχλη. Αυτό το φαινόμενο είναι γνωστό ως ομίχλη Χαρματάν. Αυτό κοστίζει εκατομμύρια δολάρια σε αεροπορικές εταιρείες λόγω της ακύρωσης πολλών πτήσεων κάθε χρόνο. Όταν η ομίχλη είναι αδύναμη, ο ουρανός είναι καθαρός. Ο ξηρός αέρας μπορεί να σπάσει τους κορμούς των δέντρων που φύονται στην περιοχή. Η υγρασία μειώνεται τόσο χαμηλά έως το 15%, η οποία μπορεί να οδηγήσει σε ρινορραγίες για μερικούς ανθρώπους. Άλλες επιπτώσεις στην υγεία για τον άνθρωπο μπορεί να περιλαμβάνουν επιπτώσεις, στο δέρμα τα μάτια και το αναπνευστικό σύστημα, συμπεριλαμβανομένης της επιδείνωσης του άσθματος. Chisholm, Hugh, επιμ.. (1911) «Harmattan» Εγκυκλοπαίδεια Μπριτάννικα (11η έκδοση) Cambridge University Press
Ασπρόγεια Λάρισας

Η Ασπρόγεια είναι χωριό της τοπικής κοινότητας Ερετρίας, της δημοτικής ενότητας (τέως δήμου) Πολυδάμαντα, του δήμου Φαρσάλων, της περιφερειακής ενότητας (τέως νομού) Λαρίσης, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Φαρσάλων του νομού Λάρισας, στο γεωγραφικό διαμέρισμα Θεσσαλίας. Μέχρι το 1927 ο οικισμός ονομαζόταν Ιρενί.

 Η Ασπρόγεια είναι ημιορεινός οικισμός στο νοτιοανατολικό τμήμα του νομού Λαρίσης. Βρίσκεται στις δυτικές πλαγιές του υψώματος «Ταρατζή» (651 μ.) ,ακριβώς πάνω στα όρια με τον νομό Μαγνησίας και δίπλα στη σιδηροδρομική γραμμή προς Βόλο, πάνω στον επαρχιακό δρόμο Πολυδαμείου-Αερινού και σε μέσο σταθμικό υψόμετρο 250. Απέχει 67 χλμ. περίπου ΝΑ. της Λάρισας. Ο οικισμός αναγνωρίστηκε το 1883 ως Ιρενί και προσαρτήθηκε στον δήμο Σκοτούσσης του νομού Λαρίσης. Το 1927 μετονομάστηκε σε Ασπρόγεια και το 1929 προσαρτήθηκε στην κοινότητα Ερετρείας (Ερετρίας). Με το ΦΕΚ 244Α - 04/12/1997 αποσπάστηκε από την κοινότητα Ερετρίας και προσαρτήθηκε στον δήμο Πολυδάμαντα. Με το ΦΕΚ 87Α - 07/06/2010 αποσπάστηκε από τον δήμο Πολυδάμαντα και προσαρτήθηκε στον δήμο Φαρσάλων. Η παλαιά ονομασία του οικισμού, Ιρενί, οφείλεται σε φερώνυμο μουσουλμανικό τεκέ (μοναστήρι δερβίσηδων) της περιοχής. Η εκκλησία του Αγίου Γεωργίου στη βόρεια είσοδο του οικισμού Η ημιερειπωμένη μουσουλμανική μονή (τεκές) Ιρενί (Ντουρμπανή Σουλτάν), νοτιοανατολικά του οικισμού, στην οποία οφείλει την παλαιά ονομασία του το χωριό. Ο τεκές ήταν ακμαίος και ενεργός από τα τέλη του 15ου αιώνα έως το 1973, οπότε και απεβίωσε ο 33ος και τελευταίος μπουμπάς ή μπαμπάς (ηγούμενος) του μοναστηριού. Ως ιδρυτής του φέρεται ο Τούρκος, φανατικός μπεκτασί-δερβίσης, Ντουρμπαλή, που καταγόταν από το Ικόνιο της Μικράς Ασίας και φαίνεται να κατέφθασε στην περιοχή περί το 1492. Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (εκδ. Βαρελάς) Google Earth eetaa.gr https://www.farsala.gr/2012-04-10-06-51-37/video-gallery/viewvideo/8/istoria-arxaiologia-dimou-dimiourgia-tainion-symmetoxi-vravefsi-se-diethnes-festival/o-tekes-stin-asprogeia-farsalon *https://www.facebook.com/groups/281623057030347/
Πολύχρονο Χαλκιδικής

Το Πολύχρονο είναι μεγάλος οικισμός του νομού Χαλκιδικής. Διοικητικά ανήκει στον Δήμο Κασσάνδρας της Περιφέρειας Κεντρικής Μακεδονίας (πρόγραμμα Καλλικράτης). Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Δήμου Παλλήνης. Με βάση την απογραφή πληθυσμού του 2011 οι κάτοικοι είναι 997. Το χωριό φημίζεται για την παραλία του, η οποία προσελκύει πολλούς επισκέπτες κάθε χρόνο. Ανάμεσα στα άλλα υπάρχει νηπιαγωγείο και Δημοτικό Σχολείο ενώ ο πολιτιστικός σύλλογος ονομάζεται "Νεάπολη". Κύρια ασχολία είναι οι τουριστικές επιχειρήσεις.

 Στη θέση του σημερινού Πολυχρόνου υπήρχε η αρχαία Νεάπολη, αποικία των Ερετριέων. Πιστεύεται ότι ιδρύθηκε στα μέσα του 7ου αιώνα π.Χ. Η πόλη αυτή δέχθηκε πολλές βαρβαρικές επιδρομές, με τελευταία αυτή των Ούννων, που οδήγησε στον αφανισμό της, το 540. Κατά τη ρωμαϊκή εποχή, η Νεάπολη φαίνεται ότι ξαναχτίστηκε στην κοντινή θέση «Φραγκοκλησιά», όπου έχουν επισημανθεί λείψανα ρωμαϊκού οικισμού. Τον 11ο αιώνα στην περιοχή αυτή εγκαταστάθηκαν γεωργοί και κτηνοτρόφοι. Οι τελευταίοι έφτιαξαν το χωριό Πολύχροω, το οποίο ονομάστηκε έτσι λόγω των πολλών λουλουδιών που υπήρχαν εκεί. Την περίοδο της Τουρκοκρατίας πυρπολήθηκε και καταστράφηκε ολοσχερώς από τους Τούρκους. Αργότερα ελάχιστοι εναπομείναντες κάτοικοι επέστρεψαν και έφτιαξαν από την αρχή το χωριό, το οποίο εξαιτίας λεκτικής παραφθοράς έλαβε το όνομα Πολύχρονο. Κατά τη διάρκεια της τουρκοκρατίας, όπως και όλα τα υπόλοιπα χωριά της χερσονήσου, υπαγόταν φορολογικά στο βακούφι του Γκαζανφέρ Αγά, ενώ διοικητικά ανήκε στο ναχιγιέ της Καλαμαριάς. Το 1821 οι κάτοικοι του Πολυχρόνου συμμετείχαν στην επανάσταση της Χαλκιδικής με αποτέλεσμα το χωριό να καταστραφεί από τα οθωμανικά στρατεύματα. Ανάμεσα στους αγωνιστές του 1821 ξεχωρίζουν ο Νικόλαος Ιωάννου, ο Αθανάσιος Ανδρέα και ο Ρήγας Αδάμ. Τρία χιλιόμετρα ανατολικά του Πολύχρονου σε ορεινή περιοχή βρίσκεται η λίμνη Μαυρόμπαρα. Πρόκειται για προστατευόμενη περιοχή φυσικής ομορφιάς. Δήμος Παλλήνης
God Bless Our Homeland Ghana

Το God Bless Our Homeland Ghana ("Κύριε, ευλόγησε την Πατρίδα μας, την Γκάνα") είναι ο εθνικός ύμνος της Γκάνας. Τον ύμνο έγραψε και συνέθεσε ο Φίλιπ Γκμπέχο (Philip Gbeho). Τα λόγια τροποποιήθηκαν έπειτα από το πραξικόπημα του 1966.

 God bless our homeland Ghana And make our nation great and strong, Bold to defend forever The cause of Freedom and of Right; Fill our hearts with true humility, Make us cherish fearless honesty, And help us to resist oppressors' rule With all our will and might evermore. Hail to thy name, Ο Ghana, To thee we make our solemn vow: Steadfast to build together A nation strong in Unity; With our gifts of mind and strength of arm, Whether night or day, in the midst of storm, In ev'ry need, whate'er the call may be, To serve thee, Ghana, now and evermore. Raise high the flag of Ghana And one with Africa advance; Black star of hope and honor To all who thirst for liberty; Where the banner of Ghana freely flies, May the way to freedom truly lie; Arise, arise, Ο sons of Ghanaland, And under God march on for evermore! Κύριε, Ευλόγησε την Πατρίδα μας, την Γκάνα Και κάνε το έθνος μας σπουδαίο και δυνατό, Τολμηρό για αιώνια άμυνα Αιτία για την ελευθερία και για το Δίκαιο Γέμισε τις καρδιές μας με αληθινή ταπεινοφροσύνη Κάνε μας να προικιστούμε με άφοβη τιμιότητα Και βοήθησέ μας να αντισταθούμε στην εξουσία των καταπιεστών μας Με όλη τη θέλησή μας και για πάντα. Ω, Γκάνα, χαιρετάμε το όνομά σου, Στο οποίο παίρνουμε τον ιερό μας όρκο, Απτόητοι να χτίσουμε μαζί Ένα δυνατό έθνος με Ενότητα Με τα πνευματικά και τα σωματικά μας χαρίσματα Είτε νύχτα είτε ημέρα, στη μέση της καταιγίδας, Σε κάθε ανάγκη, οποιοδήποτε και να είναι το κάλεσμα, Θα είμαστε υπηρέτες σου, Γκάνα, και τώρα και για πάντα.Υψώστε ψηλά τη σημαία της Γκάνας Και ένας να προχωρήσει με την Αφρική Το μαύρο αστέρι της ελπίδας και της τιμής Στο οποίο όλοι διψάμε για ελευθερία Όπου η σημαία της Γκάνας ελεύθερα κυματίζει, Ας είναι και ο δρόμος που οδηγεί στα αλήθεια στην ελευθερία Ξυπνήστε, ξυπνήστε, γιοι της γης της Γκάνας Και υπό τη σκέπη του Θεού βαδίστε στο μέλλον για πάντα!
Ομαδικό Πρωτάθλημα TNA

Το Ομαδικό Πρωτάθλημα TNA είναι ένας επίσημος επαγγελματικός τίτλος της πάλης, που τα δικαιώματά του ανήκουν στην εταιρεία Total Nonstop Action Wrestling. Το πρωτάθλημα είναι γενικά διεκδικήσιμο στον τομέα των επαγγελματικών αγώνων πάλης, στον οποίο οι συμμετέχοντες εκτελούν σκηνοθετημένους αγώνες πάλης.

 Το TNA Wrestling ως το 2007 συνεργαζόταν με το NWA και είχε υπό την κατοχή του, τους τίτλους της τελευταίας εταιρείας. Όμως από το 2007 αποφασίστηκε να σχεδιαστούν τίτλοι που θα ανήκουν εξ ολοκλήρου στο TNA. Η ημερομηνία δημιουργίας του συγκεκριμένου πρωταθλήματος, αναφέρεται στις 17 Μαΐου 2007. Το πρωτάθλημα αυτό είναι ομαδικό, δύο ατόμων, αλλά έχει κρατήσει τους τίτλους και άτομο μόνο του, αλλά και ομάδα με περισσότερα από 2 άτομα. Περισσότερες Κατακτήσεις σαν ομάδα: Τζέιμς Στορμ & Μπόμπι Ρουντ (4 φορές) Περισσότερες Κατακτήσεις ατομικά: Μπόμπι Ρουντ - Χερνάντεζ - Τζέιμς Στορμ (5 φορές) Πρώτοι Πρωταθλητές: Μπράδερ Ρέι & Μπράδερ Ντίβον Μεγαλύτερης διάρκειας Πρωταθλητές: Τζέιμς Στορμ & Μπόμπι Ρουντ (212 ημέρες) Μικρότερης διάρκειας πρωταθλητές: Έρικ Γιάνγκ & Φράνκι Καζάριαν (λιγότερο από 1 ημέρα)
Σασά Ντιστέλ

Ο Αλεξάντρ (Σασά) Ντιστέλ (γαλλικά: Alexandre "Sacha" Distel, 29 Ιανουαρίου 1933 – 22 Ιουλίου 2004) ήταν Γάλλος τραγουδιστής, κιθαρίστας, τραγουδοποιός και ηθοποιός που είχε επιτυχίες με μια διασκευή του "Raindrops Keep Falling on My Head" το 1970, το οποίο έφτασε στο Νο 10 στα τσαρτ στο Ηνωμένο Βασίλειο "Scoubidou", και "The Good Life". Έγινε ιππότης της Λεγεώνας της Τιμής το 1997. Είχε επίσης σημειώσει επιτυχία ως τραγουδοποιός όταν ο Τόνι Μπένετ ηχογράφησε το τραγούδι του Ντιστέλ The Good Life με αγγλικούς στίχους το 1963. Το τραγούδι έφτασε στο #18 στο Billboard Hot 100 και στο Top 10 στο τσαρτ Easy Listening.

 Ο Ντιστέλ ήταν γιος του γαλλορώσου μετανάστη Λεονίντ Ντιστέλ, ο οποίος γεννήθηκε στην Οδησσό (Ρωσική Αυτοκρατορία) και της Γαλλοεβραίας πιανίστριας Αντρέ Βεντουρά (1902–1965), που γεννήθηκε στην Κωνσταντινούπολη. Θείος του ήταν ο πιανίστας της τζαζ Ρέι Βεντούρα. Αφότου ο Βεντούρα εγκαταστάθηκε στο Παρίσι με την ορχήστρα του, Les Collégiens, ο Ντιστέλ εγκατέλειψε το πιάνο και μεταπήδησε στην κιθάρα. Κατά τη διάρκεια της καριέρας του, ο Ντιστέλ συνεργάστηκε με τους Κένι Κλαρκ, Τζίμι Γκούρλεϊ, Λάιονελ Χάμπτον, Σλάιντ Χάμπτον, Ντίζι Γκιλέσπι, Κουίνσι Τζόουνς, Λάιζα Μινέλι, Μπόμπι Τζάσπαρ, Μπάρνι Κέσελ, Τζον Λιούις, Πιέρ Μισελό, Μπέρναρντ Πάιφερ, Ανρί Ρενό και άλλους. Ιδιαίτερα μεγάλη επιτυχία σημείωσε το τραγούδι του Ντιστέλ «Monsieur Cannibale», το οποίο έχει ερμηνεύσει, μεταξύ άλλων, και ο Δάκης. Το 2017, ένας Γάλλος παραγωγός διοργάνωσε μια συναυλία στο Palais des Congres "αναβιώνοντας" μέσω ολογραμμάτων μια σειρά από μεγάλα ονόματα του γαλλικού τραγουδιού της δεκαετίας του 1970 που δεν βρίσκονταν πλέον στη ζωή, μεταξύ των οποίων και τον Ντιστέλ. Ο Ντιστέλ συνδέθηκε ερωτικά με την ηθοποιό Μπριζίτ Μπαρντό το 1958, αφότου την προσκάλεσε στο πάρτι γενεθλίων του στο Σεν-Τροπέ. Η σχέση τους έληξε το 1959. Παντρεύτηκε την ολυμπιονίκη του σκι Φρανσίν Μπρεό το 1963. Ο Ντιστέλ δήλωσε δημόσια ότι παρέμεινε πιστός στη γυναίκα του: «Ό,τι θέλω σε μια γυναίκα το έχω στο σπίτι». Ο Ντιστέλ πέθανε από καρκίνο σε ηλικία 71 ετών στις 22 Ιουλίου 2004 στο εξοχικό σπίτι της πεθεράς του στο Ρεγιόλ-Καναντέλ, κοντά στο Σεν-Τροπέ της Γαλλίας. Σε συνέντευξή της έναν μήνα μετά τον θάνατο του Ντιστέλ, η χήρα του Φρανσίν είπε ότι ήξερε ότι ήταν άπιστος: «Ήξερα ότι θα συνέβαινε και ήξερα ότι θα περνούσε». Afternoon in Paris με τον Τζον Λιούις (Atlantic, 1957) Everybody Loves the Lover (Philips, 1961) From Paris with Love (RCA Victor, 1962) Les Filles Moi J'Aime Ca! (RCA, 1963) The Good Life (Kapp, 1969) Back to Jazz με τον Σλάιντ Χάμπτον (La Voix de Son Maitre, 1969) Sacha Distel (Warner Bros., 1970) Close to You (Warner Bros., 1970) More and More (Warner Bros., 1971) Love Music (Polydor, 1973) Swing with Sacha Distel (Contour, 1973) Love Is All (Pye, 1976) Forever and Ever (Carrere, 1978) From Sacha with Love (Mercury, 1979) Amour Tout Court (DRG, 1982) My Guitar and All That Jazz (Pablo, 1983) Move Closer (Towerbell, 1985) Ecoute Mes Yeux (Arcade Music, 1998) But Beautiful (Mercury Records, 2003) Πολυμέσα σχετικά με το θέμα Sacha Distel στο Wikimedia Commons
Γκιγκ ΣΤ΄ του Βιενουά

Ο Ανδρέας Γκιγκ ΣΤ΄, γαλλ. Guigues VI (1184 - 14 Μαρτίου 1237) από τον Οίκο των Καπετιδών-Βουργουνδίας ήταν κόμης τού Βιενουά, Αλμπόν, Μπιανσόν, Γκρενόμπλ και Ουαζάν (1228-1237).

 Ο Ανδρέας ήταν ο τρίτος γιος τού Ούγου Γ΄ δούκα της Βουργουνδίας και της Βεατρίκης, κόρης και κληρονόμου τού Γκιγκ Ε΄ κόμη τού Βιενουά, Αλμπόν, κ.ά. Τον Γκιγκ Ε΄ διαδέχθηκε το 1162 η Βεατρίκη. Το 1228 τη διαδέχθηκε ο Ανδρέας, που έλαβε το όνομα Γκιγκ ΣΤ΄. Ο θυρεός της κομητείας ήταν ένα δελφίνι και τον κόμη της αποκαλούσαν και δελφίνο. Ήταν γενναιόδωρος προστάτης των μονών και επέκτεινε την περιοχή του με διπλωματία μάλλον παρά με πόλεμο. Ίδρυσε τον καθεδρικό ναό τού Αγ. Ανδρέα και τον Σύλλογο τού καθεδρικού, στη Γκρενόμπλ. Σήμερα ο ναός είναι το μόνο εναπομείναν οικοδόμημα των κομήτων τού Βιενουά και εκεί έχει ταφεί ο Γκιγκ ΣΤ΄ και μερικοί διάδοχοί του. Το 1228 ο Γκιγκ ΣΤ΄ υποστήριξε το Τουρίνο στις προσπάθειές του να εμπορεύεται, χωρίς να πληρώνει βαρείς δασμούς στον Θωμά Α΄ κόμη της Σαβοΐας. Η υποστήριξη έγινε παρά τη συνθήκη, που συμφωνήθηκε κατά τον γάμο της αδελφής του Μαργαρίτας με τον Αμεδαίο Δ΄, γιο τού Θωμά. Νυμφεύτηκε πρώτα το 1202 τη Βεατρίκη κόμισσα τού Γκαπ & Εμμπρύν, κόρη τού Ραινόν Α΄ του Σαμπράν και είχε τέκνο: Βεατρίκη 1205, παντρεύτηκε τον Αμωρύ ΣΤ΄ του Μονφόρ, από τον Οίκο της Βρετάνης.Διαζεύχθηκε το 1215 και έκανε δεύτερο γάμο το 1219 με τη Βεατρίκη των Αλεράμιτσι, κόρη τού Γουλιέλμου ΣΤ΄ μαρκησίου τού Μομφερράτου. Ήταν η κυρία (domna) για τον τροβαδούρο Γκωζεράν του Σαιν-Λεντιέ. Ο Γκιγκ ΣΤ΄ είχε τέκνα: Γκιγκ Ζ΄ 1225-1269, κόμης τού Βιενουά. Ιωάννης 1227-1239, απεβ. 12 ετών. Cox, Eugene L (1974). The Eagles of Savoy. Princeton, NJ.: Princeton University Press. ISBN 0691052166. Moreau, Gilles-Marie (2010). Le Saint-Denis des Dauphins : histoire de la collégiale Saint-André de Grenoble. Paris: L'Harmattan.
Χημική θερμοδυναμική

Η χημική θερμοδυναμική είναι επιστημονικός κλάδος της Χημείας (και ειδικότερα της Φυσικοχημείας) και αποτελεί εφαρμογή της Θερμοδυναμικής (κλάδος της Φυσικής) στα χημικά συστήματα. Ο συγκεκριμένος κλάδος δημιουργήθηκε προκειμένου να μελετήσει τις ενεργειακές μεταβολές που συνοδεύουν τις χημικές και φυσικοχημικές διεργασίες (π.χ. καύση οργανικών ενώσεων, τήξη του πάγου, εξάτμιση του χλωροφορμίου και άλλα). Η χημική θερμοδυναμική περιλαμβάνει τον κλάδο της Θερμοχημείας, ο οποίος ασχολείται με τις μεταβολές της ενθαλπίας (για σταθερή πίεση η μεταβολή της ενθαλπίας ισούται με την απορροφούμενη ή την εκλυόμενη θερμότητα) που συμβαίνουν κατά τα χημικά και φυσικοχημικά φαινόμενα.

 Στα μέσα του 19ου αιώνα κάποιοι επιστήμονες (J.W. Gibbs, J.H. van 't Hoff, S.A. Arrhenious, F.W. Ostwald, G.N. Lewis, W.H. Nernst και άλλοι) μετέφεραν και εφήρμοσαν γνώσεις από τη θεωρία της Θερμοδυναμικής σε θέματα της Χημείας, προκειμένου να μελετήσουν τις ενεργειακές μεταβολές που σχετίζονταν με τα χημικά φαινόμενα. Έτσι, λοιπόν, άρχισε η ανάπτυξη μιας πιο συστηματικής μελέτης των χημικών συστημάτων με τη χρήση εννοιών καλά ορισμένων από την επιστήμη της Φυσικής, ενώ εκτός του πειράματος χρησιμοποιήθηκαν και πιο μαθηματικοποιημένες προσεγγίσεις, γεννώντας κατά αυτόν τον τρόπο το πεδίο της Χημικής Θερμοδυναμικής. Κάποιες ενδιαφέρουσες εφαρμογές της Χημικής Θερμοδυναμικής είναι οι παρακάτω: Θεωρητική πρόβλεψη της αυθόρμητης ή μη πραγματοποίησης κάποιας χημικής αντίδρασης, υπό ορισμένες συνθήκες πίεσης και θερμοκρασίας. Θεωρητικός υπολογισμός της θερμότητας που εκλύεται ή απορροφάται κατά την πραγματοποίηση μιας χημικής αντίδρασης, υπό ορισμένες συνθήκες πίεσης και θερμοκρασίας. Υπολογισμός της σταθεράς χημικής ισορροπίας για κάποια αντίδραση σε ισορροπία, υπό ορισμένες συνθήκες πίεσης και θερμοκρασίας (εύρεση του βαθμού μετατροπής των αντιδρώντων σε προϊόντα). Άλλες εφαρμογές. Χημεία και Φυσική Φυσικοχημεία Θερμοδυναμική και Θερμοχημεία P. Atkins & J. de Paula, Φυσικοχημεία (μετάφραση 9ης ξενόγλωσσης έκδοσης), Πανεπιστημιακές εκδόσεις Κρήτης, 2015, ISBN 978-960-524-431-6 Ν.Α. Κατσάνος, Φυσικοχημεία: Βασική Θεώρηση (έκδοση 3η-συμπληρωμένη), Εκδόσεις «ΠΑΠΑΖΗΣΗ», 1999, ISBN 9789600204483 D.D. Ebbing & S.D. Gammon, Γενική Χημεία (6η έκδοση), Εκδόσεις «Τραυλός», ISBN 960-7990-66-8
Εποχή των Παγετώνων

Η ονομασία Εποχή των Παγετώνων (Ice Age) χρησιμοποιείται για να περιγράψει μια μακροχρόνια γεωλογική περίοδο κατά την οποία παρατηρείται σημαντική πτώση της θερμοκρασίας στην ατμόσφαιρα της Γης, όπως και, κατά συνέπεια, στην επιφάνεια της Γης. Tα χρονικά διαστήματα στα οποία κυριαρχεί το κρύο κλίμα, ονομάζονται παγετωνικές περίοδοι, ή απλά, μια εποχή των παγετώνων, και σαν αποτέλεσμα έχουν την εμφάνιση ή και την επέκταση των ηπειρωτικών και πολικών στρωμάτων πάγου και των μεγάλων συμπαγών όγκων πάγου των παγετώνων. Τα εναλλασόμενα θερμότερα χρονικά διαλείμματα που μεσολαβούν ανάμεσα στην επικράτηση των παγετώνων, ονομάζονται μεσοπαγετωνικές περίοδοι, όπως η περίοδος την οποία διανύει η Γη τώρα, και στην οποία οι παγετώνες έχουν περιοριστεί στις εκτάσεις γύρω από τον βόρειο και τον νότιο πόλο της.

 Κατά την γεωλογική ιστορία της Γης, υπήρξαν αρκετές εμφανίσεις και υποχωρήσεις των παγετώνων, οι οποίες διακρίνονται σε ομάδες ανάλογες με την ηλικία της Γης. Η δεύτερη παλαιότερη Εποχή των Παγετώνων, η Κρυογενής, υπήρξε και η βαρύτερη όλων (εξ ου και το όνομά της) και μάλιστα θεωρείται από αρκετούς μελετητές ότι οι παγετώνες τότε έφτασαν ως τον Ισημερινό (αν και η θεωρία αυτή συνεχίζει να είναι αμφισβητούμενη). Αν πραγματικά συνέβη αυτό, τότε κατά την διάρκειά της, ολόκληρη η επιφάνεια της Γης ήταν καλυμμένη με πάγο, φαινόμενο που αναφέρεται και ως Χιονόμπαλα Γη (Snowball Earth), επειδή η Γη θα φαινόταν από το διάστημα σαν μια τεράστια χιονόμπαλα. Η πιο πρόσφατη, με γεωλογικούς όρους, εποχή των παγετώνων στη Γη άρχισε να υποχωρεί πριν από 12.000 χρόνια, στο τέλος της Πλειστόκαινου εποχής, και ο τερματισμός του παγκόσμιου ψύχους επέτρεψε στις ανθρώπινες κοινωνίες να μεταβούν από την νομαδική ζωή των κυνηγών-συλλεκτών σε μόνιμη κατοίκηση περιοχών, η οποία και σε συνδυασμό με τις θερμότερες και ευνοϊκότερες θερμοκρασίες είχε σαν αποτέλεσμα την ανάπτυξη της γεωργίας και κτηνοτροφίας. Η εμφάνιση των πρώτων ανθρώπινων πολιτισμών έγινε στις εύκρατες περιοχές της Μέσης Ανατολής και της Αιγύπτου. Η περίοδος από τα μέσα του 16ου αιώνα ως και τα μέσα του 19ου, έχει χαρακτηριστεί ως μια λεγόμενη Μικρή Εποχή των Παγετώνων, η οποία αν και δεν επρόκειτο για πραγματική περίοδο με παγετωνικές συνθήκες, κατά την διάρκειά της παρατηρήθηκαν σταθερά και αισθητά πιο χαμηλές θερμοκρασίες από αυτές της σημερινής εποχής, με εξαιρετικά ακραία καιρικά φαινόμενα. Η σημερινή Σκανδιναβία φέρνει τα ίχνη του πρόσφατου παγετωνικού παρελθόντος της, όπου το λιώσιμο των πάγων απελευθέρωσε έναν μεγάλο όγκο νερού, ο οποίος δημιούργησε τα διάφορα φιόρδ και λίμνες της περιοχής αυτής του κόσμου. Οι σύγχρονες ηπειρωτικές περιοχές στις οποίες εξακολουθούν να επικρατούν παγετωνικές συνθήκες, είναι συγκεντρωμένες στην ήπειρο της Ανταρκτικής στο νότιο ημισφαίριο, η οποία κατά τους χειμερινούς μήνες σχεδόν διπλασιάζει το μέγεθός της, καθώς η θάλασσα γύρω από τις ακτές της μετατρέπεται σε πάγο, και στα νησιά της Γροιλανδίας και του Μπάφιν στο βόρειο ημισφαίριο.
Άγιος Γεώργιος Μυροφύλλου Τρικάλων

Ο Άγιος Γεώργιος είναι οικισμός της τοπικής κοινότητας και δημοτικής ενότητας Μυροφύλλου, του δήμου Πύλης, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τρικάλων του νομού Τρικάλων, στο γεωγραφικό διαμέρισμα Θεσσαλίας.

 Ο Άγιος Γεώργιος είναι ορεινός οικισμός στο απώτατο νοτιοδυτικό τμήμα του νομού Τρικάλων, ακριβώς πάνω στα όρια με τον νομό Άρτας. Βρίσκεται στις νότιες υπώρειες της κορυφής «Αλαμάνος» (1875 μ.) του όρους Χατζή της νότιας Πίνδου (Ασπροποτάμου), στη βόρεια όχθη του Αχελώου και σε μέσο σταθμικό υψόμετρο 560. Απέχει 93 χλμ. περίπου ΝΔ. των Τρικάλων. Ο οικισμός αναγνωρίστηκε το 1981 και προσαρτήθηκε στην κοινότητα Μυροφύλλου. Με το ΦΕΚ 87Α - 07/06/2010 αποσπάστηκε από την κοινότητα Μυροφύλλου και προσαρτήθηκε στον δήμο Πύλης. Το Μοναστήρι του Αγίου Γεωργίου (Μυροφύλλου), σε εξαιρετική τοποθεσία στους πρόποδες του μικρού λόφου «Άγιος Τρύφωνας». Είναι κτισμένο πάνω στα ερείπια, κατά την παράδοση, μιας παλιάς εκκλησίας του Σωτήρος και της κατοπινής μονής Παναγίας Μυροκόβου. Το καινούργιο μοναστήρι οικοδομήθηκε από τον Καρπενησιώτη ιερομόναχο Κοσμά (1836), ο οποίος εικονίζεται στο νάρθηκα του καθολικού. Η μονή είχε μεγάλη κτηματική περιουσία αλλά, στις αρχές του 20ού αιώνα, κατασπαταλήθηκε ή απαλλοτριώθηκε και εκποιήθηκε. Έτσι, στη δεκαετία 1930-40, η μονή διαλύθηκε και έγινε μετόχι της μονής Γκούρας Τρικάλων.Καταστράφηκε εντελώς με τον σεισμό του 1967. Μετά το 1982 αναστηλώθηκε ενώ, το 2016, πραγματοποιήθηκαν εργασίες αποκατάστασης υπό την επίβλεψη της ΕΦΑ Τρικάλων στο πλαίσιο της υλοποίησης εγκεκριμένης μελέτης. Το μοναστηριακό συγκρότημα αποτελείται από έναν μεγάλο τετράπλευρο οχυρωματικό περίβολο, στον οποίο εισέρχεται κανείς μέσω ενός πυλώνα. Εσωτερικά του περιβόλου αναπτύσσονται, διαδοχικά, τα κτίσματα του ναού του Αγίου Γεωργίου και του ναού της Θεοτόκου με το παρεκκλήσιο των Ταξιαρχών. Ο ναός του Αγίου Γεωργίου είναι ένα μονόχωρο καμαροσκέπαστο κτίσμα, κατάγραφο με τοιχογραφίες, οι οποίες φιλοτεχνήθηκαν το 1869/70 από τους Σαμαριναίους ζωγράφους Αθανάσιο και Γεώργιο. Ο ναός του Γενεσίου της Θεοτόκου με το παρεκκλήσιο των Ταξιαρχών βρίσκεται προσκολλημένος στη δυτική πτέρυγα της μονής. Είναι μονόχωρος και καλύπτεται με ημικυκλική καμάρα. Καταλαμβάνει το ισόγειο του κτίσματος ενώ πάνω από αυτόν διαμορφώνεται το μικρό παρεκκλήσιο των Ταξιαρχών. Και οι δύο χώροι κοσμούνται με τοιχογραφίες που χρονολογούνται στα 1614/1622 και 1738 αντίστοιχα. Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Περιοδικό «Κορφές», τ. 102, 103 (άρθρο Λάζαρου Παμπέρη) eetaa.gr
35 (αριθμός)

Το 35 (τριάντα πέντε) είναι ο φυσικός αριθμός που βρίσκεται μετά από το 34 και πριν από το 36. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 35 συμβολίζεται ως XXΧV στο ρωμαϊκό σύστημα αρίθμησης και ως ΛΕ´ ή λε´ στο ελληνικό σύστημα αρίθμησης.

 Το 35 είναι σύνθετος αριθμός καθώς οι φυσικοί διαιρέτες του είναι 1, 5, 7 και 35, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 36. Το ανάπτυγμα πρώτων παραγόντων του 35 είναι 35 = 5 · 7. Το 35 είναι ημιπρώτος αριθμός, διότι αποτελεί γινόμενο δύο πρώτων αριθμών (5 · 7). Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 35 αντιστοιχεί στο βρώμιο. Το Μεσιέ 35 είναι ένα ανοικτό σμήνος σε απόσταση περίπου 2.800 ετών φωτός στον αστερισμό Δίδυμοι.
Λιστ (Αίγυπτος)

Το Λιστ (αραβικά: اللثت) (ή Ελ-Λιστ), είναι ένα αιγυπτιακό χωριό που βρίσκεται 60 χιλιόμετρα νότια του Καΐρου. Είναι η σημερινή ονομασία παλιότερης τοποθεσίας, κοντά στην οποία βρίσκονται δύο μεγάλες πυραμίδες και μία νεκρόπολη, που χρονολογούνται από την περίοδο του Μέσου βασιλείου. Από τις ιστορικές πηγές συνάγεται ότι ο Αμενεμχέτ Α', ο πρώτος Φαραώ της 12ης Δυναστείας μετέφερε την πρωτεύουσα της Αιγύπτου σε μια νέα πόλη, την Amenemhat-ity-tauy (Αμενεμχέτ Ίτι-Τάουι, Αμενεμχέτ ο Κύριος των Δύο Χωρών), η ακριβής τοποθεσία της οποίας δεν είναι γνωστή με ακρίβεια, αλλά εκτιμάται ότι βρισκόταν κοντά στην βασιλική νεκρόπολη του Φαγιούμ στο Λιστ.

 Γύρω από τις δύο πυραμίδες, υπάρχουν μικρότερες πυραμίδες των μελών της βασιλικής οικογένειας, και στην τοποθεσία υπάρχουν επίσης πολλοί μασταμπάδες υψηλά ιστάμενων αξιωματούχων και των μελών των οικογενειών τους. Αυτοί κατασκευάστηκαν κατά την περίοδο της 12ης και 13ης Δυναστείας. Η τοποθεσία είναι επίσης γνωστή από τον τάφο της Senebtisi ο οποίος ήταν ασύλητος και στον οποίο βρέθηκαν πολλά κοσμήματα. Το συγκρότημα της πυραμίδας του Σέσωστρι είναι το καλύτερο διατηρημένο από την περίοδο του Μέσου βασιλείου. Τα φέρετρα στον τάφο του Sesenebnef έχουν τις παλιότερες εκδοχές του Βιβλίου των Νεκρών. Ενδεικτικά, στην περιοχή βρίσκονται οι παρακάτω αρχαιολογικοί τόποι: Πυραμίδα του Σέσωστρη τάφος του Senewosret-Ankh τάφος του Ιντέφ (;) Γαλλικός τάφος τάφος του Imhotep τάφος του Djehuty τάφος του Ipi τάφος του Sehetepibreankh Πυραμίδα του Αμενεμχέτ Α' τάφος 384, Rehuerdjersen τάφος 400, Intefiqer τάφος 470, Senimeru τάφος 493 του Ναχτ τάφος 758 του Senusret, φρέαρ με τον ασύλητο τάφο της Senebtisi Arnold 1988. Dieter Arnold. The South Cemeteries of Lisht. I. The Pyramid of Senwosret I. New York.